Kvale prosederte en viktig sak for Høyesterett i desember 2020 om den nedre grensen for seksuell trakassering (HR-2020-2476-A). Saken er av stor prinsipiell betydning, da den gir en avklaring av hvor terskelen for erstatningsbetingende seksuell trakassering går og vil være førende for slike saker fremover. Dommen er også av betydning for hvordan virksomheter bør håndtere saker som gjelder mulig seksuell trakassering av ansatte.